પરંતુ ટેલિવિઝનની વાર્તામાં ખરો ટ્વિસ્ટ આવ્યો કેથોડ રે ટ્યુબ (CRT)ની શોધ થઈ ત્યાર પછી. સાદી ભાષામાં કહીએ તો શૂન્યાવકાશ ધરાવતી એક ટ્યુબના એક છેડેથી ઇલેક્ટ્રૉનને અમુક ઝડપે દોડતા કરવામાં આવે, જે બીજા છેડે રાખેલા ફૉસ્ફરસ જેવી ધાતુનું આવરણ ચડાવેલા પડદા પર ટકરાય અને ત્યાં એક દૃશ્ય ઊભું કરે. રશિયન વિજ્ઞાની બોરિસ રોસિંગે ૧૯૦૭માં પહેલી વાર ઘ્ય્વ્નો ટીવીમાં ઉપયોગ કરેલો, પરંતુ એમાં માત્ર સ્થિર ચિત્ર જ પડદા પર ઝિલાતું હતું. હાલતી ચાલતી માનવઆકૃતિને પહેલી વાર પડદા પર બતાવવાનું માન આગળ કહ્યું એમ જૉન લોગી બાયર્ડ ખાટી ગયા. બે વર્ષ પછી તેમણે જ ૧૦ ઇંચની ગ્રામોફોન રેકૉર્ડ પર સંગ્રહી શકાય એવી વિડિયો રેકૉર્ડિંગ સિસ્ટમ નામે ફોનોવિઝનની શોધ કરેલી.